4. การประกอบธุรกิจของแต่ละสายผลิตภัณฑ์

  4.1 ลักษณะผลิตภัณฑ์หรือบริการ

ผลิตภัณฑ์ของบริษัทจำแนกได้ 3 กลุ่ม ตามรูปแบบการใช้งาน ดังนี้

1.  ผลิตภัณฑ์คอนกรีตมวลเบา ภายใต้เครื่องหมาย “ซุปเปอร์บล๊อก”

บมจ. ซุปเปอร์บล๊อก มีขั้นตอนในการผลิตผลิตภัณฑ์คอนกรีตมวลเบาที่สามารถปรับเปลี่ยนสัดส่วน
รูปแบบ และ/หรือ ขนาดของผลิตภัณฑ์ได้เพื่อให้สอดคล้องกับความต้องการของลูกค้า
ซึ่งลูกค้าของบริษัทสามารถสั่งสินค้าได้ตามขนาดสัดส่วนความกว้าง ความยาว และ/หรือความหนา
เพื่อนำไปใช้ก่อสร้างอาคารและที่อยู่อาศัยทั่วไป โรงงาน โรงแรม โรงพยาบาล
อาคารที่เป็นที่ตั้งหน่วยงานของรัฐ และ/หรือโครงการสาธารณูปโภคพื้นฐาน
โดยขนาดของสินค้ามีดังนี้

-   บล๊อกก่อผนัง

  ขนาดมาตรฐาน 30*60 และ 20*60 ซม. ความหนาตั้งแต่ 7.0-30 ซม.
  (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   ทับหลังเสริมเหล็กสำเร็จรูป

  ขนาดมาตรฐาน สูง 20 และ 30 ซม. ผลิตความยาวได้ถึง 5.00 ซม. ความหนาตั้งแต่
  7.5-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นผนังเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 5.00 ซม. ความหนาตั้งแต่ 8-30 ซม.
  (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นพื้นเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 5.00 ซม. ความหนาตั้งแต่ 12.5-30
  ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นหลังคาเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 5.00 ซม. ความหนาตั้งแต่ 12.5-30
  ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

ทั้งนี้ผลิตภัณฑ์คอนกรีตมวลเบาของบริษัทได้ผ่านการรับรองมาตรฐานอุตสาหกรรม
(มอก.1505-2541) เป็นรายแรกของประเทศไทย และได้รับการรับรองมาตรฐาน ISO
9001:2008 เป็นรายแรกของผู้ผลิตคอนกรีตมวลเบาอบไอน้ำในประเทศไทย

2.  ผลิตภัณฑ์ปูนสำเร็จรูป “ซุปเปอร์บล๊อก” (Glue Mortar) เป็นปูนก่อสำหรับคอนกรีตมวลเบา
    โดย

เฉพาะ โดยมีจำหน่ายในรูปของปูนก่อแห้ง โดย 1 ถุงบรรจุ 50 กิโลกรัม ซึ่งก่อได้ประมาณ 25
ตารางเมตร

3.  เครื่องมือและอุปกรณ์ต่างๆ ที่ใช้สำหรับคอนกรีตมวลเบาโดยเฉพาะ ได้แก่ เกรียงปูนก่อ
    เหล็กเซาะ

ร่อง เลื่อยมือ และสว่านกวนปูน  

ข้อมูลเพิ่มเติมเกี่ยวกับคอนกรีตมวลเบาอบไอน้ำ

คอนกรีตมวลเบาที่มีจำหน่ายอยู่ ณ ปัจจุบัน สามารถแบ่งออกได้เป็นสองกลุ่ม

กลุ่มที่ 1 คอนกรีตมวลเบาแบบไม่อบน้ำ (Non-Autoclaved aerated concrete: Non-AAC)
ซึ่งมีกระบวนการผลิตที่ง่ายต้นทุนต่ำ มีส่วนประกอบด้วย คอนกรีต ทรายละเอียด เถ้าถ่านหิน
และผงที่ทำให้เกิดฟองอากาศภายในเนื้อวัสดุเพื่อทำให้น้ำหนักเบาไม่มีการอบไอน้ำ เพื่อลดความชื้น
เมื่อนำไปใช้งานโดยมากจะมีปัญหาเกิดความอับชื้นบนผนังภายในที่พักอาศัยและมีเชื้อรา
ส่งผลต่อสุขภาพต่อผู้พักอาศัย

กลุ่มที่ 2 คอนกรีตมวลเบาแบบอบน้ำ (Autoclaved Aerated Concrete: AAC)
มีกระบวนการผลิตที่ทันสมัยทั้งใน
และต่างประเทศได้มีการพัฒนาคอนกรีตที่น้ำหนักเบาเพื่อใช้งานในลักษณะต่างๆ มีส่วนประกอบ เช่น
น้ำ ทรายละเอียด ปูนซีเมนต์ ปูนขาวและใส่ผงอลูมิเนียม (Aluminium Powder)
ลงไปทำให้เกิดปฏิกิริยาเคมีในเนื้อคอนกรีต จนเกิดฟองอากาศขนาดเล็กๆ
จำนวนมากเป็นรูพรุนไม่ต่อเนื่อง ซึ่งรูพรุนนี้จะมีประมาณ 80% ของปริมาตร

[]

รูปที่ 1. แสดงคอนกรีตมวลเบาแบบไม่อบไอน้ำ(ซ้าย) และแบบอบไอน้ำ(ขวา)

จากการเปรียบเทียบลักษณะโครงสร้าง และสมบัติทางความร้อน ด้วยการขยายภาพ 450 เท่า
จากรูปที่ 2 จะสังเกตได้จากภาพของ Non-AAC ลักษณะของพื้นผิวไม่สม่ำเสมอ
มีรอยหลุมของฟองอากาศชัดเจนลักษณะการเกิดผลึก จะเกิดในลักษณะทับถมกับอย่างไม่เป็นระเบียบ
จึงเกิดเป็นโพรงลึก-ตื้นไม่เท่ากัน และ เป็นรอยแตกร้าวภายในเนื้อของคอนกรีต
ในขณะที่ลักษณะพื้นผิวของ AAC ชนิดจาก กำลังขยาย 450 เท่า (รูปที่ 3) เมื่อเปรียบเทียบกับรูปที่
2 แล้วจะเห็นว่ามีพื้นผิวค่อนข้างเรียกกว่า Non-AAC
และลักษณะการเกิดของผลึกจะเกิดขึ้นอย่างกระจัดกระจายสม่ำเสมอ การทับถมเฉพาะจุดมีน้อย

[]

รูปที่ 2 โครงสร้างของคอนกรีตมวลเบาแบบไม่อบไอน้ำ (Non-AAC)

[]

รูปที่ 3 โครงสร้างของคอนกรีตมวลเบาแบบอบไอน้ำ (AAC)

[]

รูปที่ 4 โครงสร้างของคอนกรีตมวลเบาแบบไม่อบไอน้ำ (Non-AAC)

[]

รูปที่ 5 โครงสร้างของคอนกรีตมวลเบาแบบอบไอน้ำ (AAC)

จากรูปที่ 4-5 รูปแสดงโครงสร้างของคอนกรีตมวลเบาทั้ง 2 ชนิดจะมีการขยายภาพ 3500 เท่า
ของ Non-AAC (Figure 4) จะพบว่าลักษณะของผลึกเป็นรูป แบบอสัณฐาน (amorphous)
ในขณะที่ AAC (รูปที่5) มีรูปทรงเป็นแบบแท่งเข็ม (orthorhombic structure)
ซึ่งรูปร่างที่แตกต่างกันของผลึกทั้งสองนี้จะมีผลต่อค่า compressive & flexural strength
เพราะลักษณะโครงสร้างแบบแท่งเข็มจะทำให้เกิดความแข็งแรงขึ้นทั้ง 2 dimension
ในขณะที่โครงสร้างแบบ amorphous จะไม่มีความแข็งแรงในทิศทางใดๆเพราะมีรูปทรงที่ไม่แน่นอน
ดังจะดูผลการทดสอบเปรียบเทียบค่า compressive & flexural strength ในตารางที่ 1
จะเห็นว่าทั้งที่ AAC มีความหนาแน่นต่ำกว่า แต่เพราะมีโครงสร้างผลึกที่แข็งแรงกว่าจึงทำให้มีค่า
compressive & flexural strength มากกว่า Non- AAC มากกว่าประมาณ 2 เท่า

ตารางที่ 1 คุณสมบัติทางวิศวกรรม

  -------------------------------- ------------------ --------------------
  Type of Material                 AAC ( อบไอน้ำ)      Non-AAC (ไม่อบไอน้ำ)

  Compressive strength (Kg/cm2)    48.8               16.9

  Flexural Strength (Kg/cm²)       12.49              5.57

  Density (g/cm³)                  0.577              0.733
  -------------------------------- ------------------ --------------------

ตารางที่ 2 สมบัติทางความร้อน

  -------------------------------- ------------------ --------------------
  Type of Material                 AAC ( อบไอน้ำ)      Non-AAC (ไม่อบไอน้ำ)

  Dry density (kg/m³)              580                783

  Specific heat capacity, (J/kg.K) 1256.3             1303.5

  Thermal conductivity (W/mºC)     0.1320             0.1889
  -------------------------------- ------------------ --------------------

การเปรียบเทียบสมบัติทางความร้อน AAC และ Non-AAC จากตารางที่ 2 จะพบว่า AAC มี Dry
density ต่ำกว่า Non-AAC มาก และค่า Thermal conductivity and Specific heat
capacity น้อยกว่า แสดงให้เห็นถึงศักยภาพและประสิทธิ์ของ AAC
ที่มีในการป้องความร้อนเข้าสู่ภายในอาคารได้ดีกว่า Non-AAC
นอกจากลักษณะรูปทรงของผลึกที่แตกต่างกันแล้ว
การจัดเรียงตัวของผลึกก็มีผลต่อคุณสมบัติของคอนกรีตด้วยเช่นกัน นั้นคือ
การจัดเรียงตัวที่เป็นระเบียบของ AAC จะจัดเรียงตัวในลักษณะ tetrahedron close pack
การจัดเรียงตัวนี้จะทำให้เกิดรูพรุนในลักษณะของ micro pore
เพราะลักษณะที่ปรากฏนี้จะทำให้ความร้อนเดินทางไปได้ช้า ในขณะที่โครงสร้างของ Non-AAC
มีลักษณะรูปทรงของผลึกไม่แน่นอนการจัดเรียงตัวระหว่างอนุภาคจึงทำได้ยากทำให้ในบางช่วงของชิ้นงานมีรูพรุนระหว่างผลึกในขณะที่บางช่วงของชิ้นงาน
ไม่มีรูพรุนระหว่างผลึก แต่โครงสร้างส่วนใหญ่เป็นรูพรุนอากาศ
จึงทำให้ความร้อนที่ตกกระทบสู่ชิ้นงานมีการกระจายตัว ที่ไม่สม่ำเสมอ
เป็นผลให้ค่าการกักเก็บและการนำความร้อนสูงกว่า AAC [1-2] เมื่อนำวัตถุ Non- AAC และ
AAC มาวิเคราะห์หาองค์ประกอบที่เกิดขึ้นในลักษณะของผลึก โดยเครื่อง XRD จะพบว่า ใน
AACจะพบองค์ประกอบของ tobermorite เป็นองค์ประกอบหลักในโครงสร้าง ขณะที่ Non-AAC
จะพบ quartz และ calcite เป็นองค์ประกอบหลัก ซึ่งแสดงให้เห็นว่า การเกิดขึ้นของ
tobermorite มีส่วนสำคัญในการปรับปรุงคุณสมบัติต่างๆในคอนกรีตให้มีประสิทธิภาพดีขึ้น ซึ่ง
tobermorite สามารถสังเคราะห์ได้จากสมการ

[]

จากสมการที่แสดงต้นจะเห็นว่า tobermorite เกิดขึ้นได้ภายใต้ความดันและอุณหภูมิสูงเท่านั้น
เพราะในกระบวน การผลิตได้ใช้ Autoclave
อบคอนกรีตภายใต้ความดันและอุณหภูมิที่เหมาะสมซึ่งทำหน้าที่เสมือนตัวเร่งปฏิกิริยาจนทำให้ผลึก
tobermorite เกิดขึ้น ส่วน Non- AAC ไม่มีการใช้ Autoclave ในกระบวนการผลิต
จึงไม่เกิดผลึก tobermorite หรือเกิดขึ้นมาน้อยมากโดยองค์ประกอบหลักของ Non- AAC
ยังคงเป็น quartz และ calcite ที่เป็นสารตั้งต้นเหมือนเดิมไม่มีการเปลี่ยนแปลง
การเกิดขึ้นของผลึก tobermorite ชนิดอบไอน้ำมีส่วนสำคัญในการช่วยพัฒนาคุณสมบัติต่าง ๆ
ในคอนกรีตมวลเบา
เพราะลักษณะของโครงสร้างและการจัดเรียงตัวระหว่างอนุภาคเคมีที่เป็นระบบของ tobermorite
ส่งผลให้การรับแรงต่าง ๆ ดีขึ้นทั้ง 2 ทิศทาง และปรับปรุงคุณสมบัติการถ่ายเทความร้อนให้ดีขึ้นด้วย
ซึ่งการเกิด tobermorite นี้จะพบใน AAC ที่มีการอบใน Autoclave เท่านั้น

เอกสารอ้างอิง

1. Shwa, S, et al., 2000. Hydrothermal formation of the calcium silicate
hydrates, tobermorite (Ca5Si6O16(OH)2•4H2O) and Xonolite
(Ca6Si6O17(OH)2) : an in situ synchrotron study. Chemical Geology 167,
129-140.

2.Querol, X, et al., 2002. Synthesis of Zeolites from coal fly ash: an
overview. Coal Geology 50, 413-423.

เทคโนโลยีที่ใช้ในการผลิต

บริษัทผลิตผลิตภัณฑ์คอนกรีตมวลเบาเกรด 4
โดยเครื่องจักรส่วนใหญ่ที่ใช้ในการผลิตผลิตภัณฑ์คอนกรีตมวลเบาเป็นเทคโนโลยีของ WEHRHAHN
จากประเทศเยอรมนี ซึ่งเป็นเครื่องจักรที่แพร่หลายและได้รับความนิยมจากผู้ผลิตอิฐมวลเบาใน 48
ประเทศทั่วโลก นานกว่า 60 ปี ส่งผลให้การผลิตผลิตภัณฑ์คอนกรีตมวลเบาของบริษัทมีคุณภาพสูง
และเป็นที่ยอมรับตามมาตรฐานสากล
บริษัทได้ทำการศึกษาวิจัยพัฒนาระบบควบคุมการผลิตโดยพัฒนาโปรแกรมคอมพิวเตอร์และอุปกรณ์ของเครื่องจักรที่ใช้ในการผลิต
เพื่อให้เครื่องจักรและกระบวน การผลิตมีความทันสมัย เพิ่มขีดความสามารถของเครื่องจักรให้สูงขึ้น
และรองรับกับการพัฒนาชั้นคุณภาพการผลิตที่สูงขึ้น
ปัจจุบันบริษัทเป็นผู้นำในการผลิตและจำหน่ายคอนกรีตมวลเบาเกรด 4
และจะดำเนินการผลิตคอนกรีตมวลเบาเกรด 6 ให้เป็นชั้นคุณภาพสูงสุดในประเทศไทย

การได้รับการส่งเสริมการลงทุน

บริษัทได้รับส่งเสริมการลงทุนในการผลิตแผ่นผนังและพื้นคอนกรีต (น้ำหนักเบา) สำเร็จรูป
ภายใต้พระราชบัญญัติส่งเสริมการลงทุน พ.ศ. 2520
ออกให้โดยคณะกรรมการส่งเสริมการลงทุนตามบัตรส่งเสริมเลขที่ 1168/2538 ลงวันที่ 29 มีนาคม
2538 โดยได้รับสิทธิประโยชน์หลักดังนี้

1.  ได้รับยกเว้นอากรขาเข้าสำหรับเครื่องจักรที่นำเข้า ตามที่คณะกรรมการพิจารณาอนุมัติ

2.  ได้รับลดหย่อนภาษีเงินได้นิติบุคคล สำหรับกำไรสุทธิเป็นระยะเวลา 8 ปี
    นับแต่วันที่มีรายได้จากการประกอบธุรกิจ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
    ตลอดระยะเวลาที่ได้รับการยกเว้นภาษีเงินได้นิติบุคคล

4.  ได้รับการลดหย่อนภาษีเงินได้นิติบุคคล สำหรับกำไรสุทธิที่ได้รับจากการลงทุน ในอัตราร้อยละ
    50 ของอัตราปกติ มีกำหนด 5 ปี นับจากวันที่พ้นกำหนดระยะเวลาในข้อ 2

ทั้งนี้ สิทธิประโยชน์ที่ได้รับในข้อ 1, 2 ,3 และ 4 นั้น
บริษัทได้ใช้สิทธิประโยชน์ดังกล่าวครบถ้วนแล้ว

  4.2 การตลาดและภาวะการแข่งขัน

1.  นโยบายและลักษณะการตลาดของผลิตภัณฑ์ที่สำคัญ

1.  กลยุทธ์การแข่งขัน

    -   ด้านคุณภาพสินค้า

บมจ. ซุปเปอร์บล๊อก เน้นการผลิตคอนกรีตมวลเบา ที่ชั้นคุณภาพหนาแน่นสูงสุด
ในขณะที่คู่แข่งส่วนใหญ่ผลิตในชั้นคุณภาพความหนาแน่นต่ำ
จึงถือเป็นจุดเด่นของผลิตภัณฑ์ในการสร้างความแตกต่างของผลิตภัณฑ์
โดยคอนกรีตมวลเบาความหนาแน่นสูงกว่านั้น ส่งผลดีในหลายๆ ด้านต่อผนัง, อาคาร, บ้านเรือน
มากกว่า เมื่อเทียบกับคอนกรีตมวลเบาความหนาแน่นที่ต่ำกว่า เช่น กันไฟได้ดีและนานกว่า
ผนังมีความแข็งแรง คงทนมากกว่า, มีความแข็งแกร่งมากกว่า, ดูดซึมน้ำน้อยกว่า และไม่แตกร้าว

การผลิตคอนกรีตมวลเบาแบบอบไอน้ำสามารถแบ่งออกได้เป็น 4 ชั้นคุณภาพ
โดยบริษัทผลิตในชั้นคุณภาพที่ 4 เป็นหลัก การแบ่งชั้นคุณภาพจะจัดแบ่งตามความหนาแน่นและกำลังอัด
ตามตารางที่ 1 โดยมีความสัมพันธ์กับหน่วยน้ำหนักในทิศทางที่แปรผันตามหน่วยน้ำหนัก
สำหรับค่าสัมประสิทธิ์การนำความร้อนในสภาพแห้ง(รูปที่ 1)
โดยทั่วไปการนำความร้อนของคอนกรีตมวลเบาจะเพิ่มขึ้นเมื่อหน่วยน้ำหนักและปริมาณความชื้นเพิ่มขึ้นดังแสดงในตารางที่
1 และรูปที่ 2

ตารางที่ 1 ชั้นคุณภาพและค่ากำลังรับแรงอัด และ ค่าสัมประสิทธิ์การนำความร้อนในสภาพแห้ง

  --------------- ----------------------- --------------- ---------------
  ชั้นคุณภาพ         ความหนาแน่น (kg /dm³)    กำลังอัด (Mpa)    k (W/m.K)

  2               0.40-0.50               2.5             0.124

  4               0.60-0.80               5               0.151

  6               0.70-0.80               7.5             0.178

  8               0.80-1.00               10              0.185
  --------------- ----------------------- --------------- ---------------

[]

รูปที่ 1 ความสัมพันธ์ของกำลังการรับแรงอัดของคอนกรีตมวลเบาอบไอน้ำ

[]

รูปที่ 2 ความสัมพันธ์การนำความร้อนกับปริมาณความชื้น และ ความหนาแน่น

เอกสารอ้างอิง

1. มาตรฐานผลิตภัณฑ์อุตสาหกรรม มอก.1510-2541
แผ่นคอนกรีตมวลเบาเสริมเหล็กแบบมีฟองอากาศ-อบไอน้ำสำนักงานมาตรฐานผลิตภัณฑ์อุตสาหกรรม

2. Autoclave Aerated Concrete Properties, Testing and Design RILEM
Technical Committees 78-MCA and 51-ALC

ในการผลิต คอนกรีตมวลเบาอบไอน้ำ บริษัทผลิตในชั้นคุณภาพ 4 ชนิด 0.7 หรือความหนาแน่น
อยู่ในช่วง 0.61 – 0.70 kg /dm3 โดยมีค่าการรับแรงอัด สูงกว่า 5.0 Mpa และ
มีค่าการนำความร้อนต่ำกว่า 0.132 W/m.K จึงทำให้มีประสิทธิภาพในการกันความร้อน ทนไฟ
กันเสียง และ มีความแข็งแรงสูงกว่ามาตรฐานกำหนด โดยผลิตภัณฑ์ที่ผลิต จะผลิตในชั้นคุณภาพ 4
และ ชั้นคุณภาพ 6 เท่านั้น เมื่อเปรียบเทียบกับผู้ผลิตรายอื่นที่ผลิต ชั้นคุณภาพ 2 เป็นหลัก และ ผลิต
ชั้นคุณภาพ 4 เฉพาะโครงการที่กำหนด

บริษัทเป็นผู้นำในการผลิตและจำหน่ายคอนกรีตมวลเบาเกรด 4
ซึ่งจัดว่าเป็นคอนกรีตมวลเบาที่มีคุณภาพสูงสุดในประเทศไทย
การที่คุณภาพของผลิตภัณฑ์ของบริษัทสูงกว่าสินค้าประเภทเดียวกันที่มีอยู่ในตลาด
ส่งผลให้ผลิตภัณฑ์ของบริษัทเป็นที่ต้องการ และยอมรับของลูกค้า

  ผลิตภัณฑ์คอนกรีตมวลเบา “ซุปเปอร์บล๊อก” มีคุณสมบัติเด่นในด้านคุณภาพสินค้า ดังนี้

  1. การกันความร้อนและทนไฟไหม้ จากการทดสอบพบว่าผนังที่ทำจากคอนกรีตมวลเบา
  “ซุปเปอร์บล๊อก” สามารถทนไฟได้นานถึง 4 ชั่วโมง
  และสามารถเป็นฉนวนกันความร้อนได้ดีกว่าอิฐมอญถึง 6 เท่า

2.  การเก็บความเย็น ซึ่งจะช่วยลดอุณหภูมิและความร้อนภายในอาคารที่พักอาศัย
    รวมถึงส่งผลให้เกิดประหยัดพลังงานในระยะยาว

3.  ความแข็งแกร่ง และสามารถรองรับแรงอัดได้มากกว่าอิฐมอญ
    โดยมีกำลังรับแรงอัดได้ไม่น้อยกว่าประมาณ 50 กิโลกรัมต่อตารางเซนติเมตร หรือ
    บล๊อกก่อผนัง “ซุปเปอร์บล๊อก” ขนาดมาตรฐาน 60*20*7.5 เซนติเมตร
    จะรับน้ำหนักได้ไม่น้อยกว่า 18 ตัน

4.  น้ำหนักของผลิตภัณฑ์ที่เบาเพียง 90 กิโลกรัมต่อตารางเมตร รวมฉาบ 2 ด้านนั้น
    เบากว่าผนังก่อด้วยอิฐมอญถึง 2 เท่า ดังนั้นช่วยประหยัดค่าใช้จ่ายโครงสร้างพื้นฐาน
    (Foundation) และ โครงสร้างอาคาร (structure)

5.  ขนาดมาตรฐานแน่นอนของผลิตภัณฑ์ ส่งผลให้ใช้งานได้ง่าย โดยฉาบได้ง่าย และรวดเร็วขึ้น
    รวมถึงไม่มีปัญหาจากการแตกร้าวของปูนฉาบ รวมทั้งลดปริมาณปูนฉาบ

6.  เลื่อยตัดแต่งได้ง่าย ก่อได้เร็วกว่าอิฐมอญ 3 เท่า

7.  การเก็บเสียงสามารถเก็บเสียงได้ดีกว่าอิฐมอญและปราศจากเสียงก้อง

นอกจากคุณภาพผลิตภัณฑ์ที่โดดเด่นดังกล่าวข้างต้นแล้ว จุดเด่นอีกประการหนึ่งคือ
เครื่องจักรที่ใช้ในการตัดผลิตภัณฑ์ สามารถตัดได้ละเอียดแม่นยำกว่าคู่แข่งในท้องตลาด
สามารถตัดได้ทุกๆ 5 มม. ในขณะที่สินค้าทั่วไป ตัดหนาได้ทุก 25 มม.
ดังนั้นผลิตภัณฑ์ของบริษัทจะมีให้ลูกค้าได้เลือกใช้ได้หลากหลายตามความต้องการที่แท้จริงของลูกค้า
สามารถตอบสนองงานก่อสร้างได้ในทุกๆ ความหนาผนัง และล่าสุด
ทางบริษัทได้ผลิตคอนกรีตมวลเบาที่มีความสูง 30 ซม. ซึ่งสูงกว่าคู่แข่งรายอื่นๆ ถึง 10
ซม.ทำให้ก่อสร้างได้รวดเร็วขึ้นกว่า 20 % และประหยัดปูนมากกว่า 30%
ทำให้ผู้ใช้ได้รับประโยชน์เพิ่มขึ้นจากรอยต่อที่น้อยลงและก้อนที่ใหญ่ขึ้น

-   ด้านราคา

สืบเนื่องจากนโยบายการผลิตที่ทางบริษัท ซุปเปอร์บล๊อก มุ่งเน้นเรื่องความหนาแน่นสูงมาโดยตลอด
ทำให้บริษัทเป็นผู้นำทางผลิตคอนกรีตมวลเบาคุณภาพสูง ซึ่งขณะนี้มีเพียงแห่งเดียวที่เป็นจุดแตกต่างนี้
ดังนั้นการกำหนดราคาขายย่อมสูงกว่าราคาตลาด
ปัจจุบันการที่บริษัทได้ประชาสัมพันธ์และมุ่งเน้นในเรื่องคุณภาพที่เหมาะสมกับราคา
จึงทำให้ยังคงส่วนแบ่งการตลาดที่เท่าเดิมไว้ได้และมีแนวใน้มที่ค่อยๆเพิ่มขึ้น ประกอบกับมีผู้ออกแบบ
และ ผู้ใช้งานจำนวนมาก ที่เริ่มใส่ใจในเรื่องคุณภาพ ณ ระดับราคาที่เป็นธรรม
ก็จะเจาะจงเลือกใช้ผลิตภัณฑ์ของบริษัทอย่างต่อเนื่อง

ทั้งนี้ บริษัทไม่มีนโยบายในการตัดราคาเพื่อแข่งขันกับคู่แข่ง
แต่จะมุ่งเน้นในเรื่องการประชาสัมพันธ์ให้ผู้บริโภคเลือกใช้วัสดุที่มีคุณภาพสูงและให้ความคุ้มค่าในระยะกลาง-ยาวมากกว่า
อีกทั้ง บริษัทได้กำหนดราคาจำหน่ายผลิตภัณฑ์ที่เหมาะสมเป็นธรรม โดยการกำหนดราคาของผลิตภัณฑ์
บริษัทใช้นโยบาย mark up cost ทำให้ราคาสินค้าสะท้อนความเป็นจริง และ คุณภาพ
ทั้งนี้ปัจจัยหลักที่นำมาพิจารณากำหนดราคาประกอบด้วย ปริมาณการสั่งซื้อ เงื่อนไขการชำระเงิน
ระยะทางการขนส่งไปถึงมือลูกค้า และสถานการณ์ทางการตลาดในช่วงเวลานั้น

-   ด้านบริการ

นอกจากการให้ความสำคัญต่อคุณภาพผลิตภัณฑ์ตามที่กล่าวข้างต้นแล้ว
บริษัทยังได้ให้ความสำคัญต่อการให้บริการเพื่อให้ลูกค้าเกิดความพึงพอใจในด้านต่างๆ
โดยรายละเอียดมีดังนี้

1.  ลูกค้าสามารถสั่งผลิตภัณฑ์ตามความต้องการได้ ตามขนาด กว้าง ยาว และหนาได้(Made to
    Order) เนื่องจากบริษัทมีความยืดหยุ่นในการผลิตสินค้า
    และสามารถปรับเปลี่ยนแผนการผลิตได้

2.  บริษัทให้ความสำคัญในการจัดส่งสินค้าให้รวดเร็วและตรงต่อเวลาเพื่อให้ลูกค้าสามารถวางแผนงานของลูกค้าได้อย่างมีประสิทธิภาพ

3.  บริษัทให้ความสำคัญต่อการให้บริการหลังการขาย
    โดยบริษัทมีช่างเทคนิคเข้าไปที่ตั้งโครงการของลูกค้าเพื่อให้คำปรึกษาต่อลูกค้าในเรื่องต่างๆ
    อาทิ การใช้ผลิตภัณฑ์ การติดตั้ง และวิธีการฉาบผนัง

4.  บริษัทจัดให้มีการอบรมผู้ใช้-ผู้ออกแบบ ตามสถานศึกษา และ อบรมช่างก่อ-ฉาบ ทั่วประเทศ
    ในทุกภูมิภาคที่มีการก่อสร้าง

1.  ลักษณะลูกค้าและกลุ่มลูกค้าในปี 2554

  ลักษณะลูกค้าของบริษัท จะแบ่งกลุ่มใหญ่ๆ ได้ 2 กลุ่ม คือ

1.  กลุ่มลูกค้าโครงการ ซึ่งมีสัดส่วนประมาณ 62% เป็นกลุ่มซื้อขายโดยตรงกับบริษัท จะมีทั้ง
    บริษัทรับเหมาก่อสร้างขนาดใหญ่-กลาง-เล็ก, บริษัทพัฒนาอสังหาริมทรัพย์ใหญ่-กลาง-เล็ก
    บริษัทรับสร้างบ้าน, เจ้าของบ้าน, อพาร์ตเม้นท์, โรงแรม, โรงงาน ต่างๆ

2.  กลุ่มตัวแทนค้าส่ง-ค้าปลีก ซึ่งมีสัดส่วนประมาณ 38%
    เป็นกลุ่มที่นำสินค้าไปจำหน่ายผ่านสถานที่ตั้งของลูกค้าอีกทอด
    เพื่ออำนวยความสะดวกแก่ผู้ใช้รายสุดท้ายซึ่งครอบคลุมกระจายทั่วประเทศ

กลุ่มลูกค้าเป้าหมาย จะเป็นกลุ่มลูกค้าที่เกี่ยวข้องกับงานก่อสร้างในทุกขั้นตอน ตั้งแต่การออกแบบ
การควบคุมงาน ไปจนถึงการก่อสร้างให้แล้วเสร็จ ตลอดจนผู้ที่จะเข้าไปอยู่อาศัย
หรือใช้งานในอาคารต่างๆที่ถูกสร้างขึ้น เป็นลูกค้าที่ต้องการวัสดุก่อสร้างที่มีคุณภาพ
มีมาตรฐานรับรอง มีความปลอดภัย ช่วยให้การก่อสร้างรวดเร็ว
และยังเป็นลูกค้าที่คำนึงถึงการเลือกใช้วัสดุที่เป็นมิตรกับสิ่งแวดล้อม
คิดถึงประโยชน์ที่ได้จากการประหยัดพลังงานในอนาคต

1.  การจำหน่ายและช่องทางการจำหน่าย

ปัจจุบันผลิตภัณฑ์คอนกรีตมวลเบาของบริษัท จำหน่ายในประเทศเกือบทั้งหมด
โดยมีสินค้าเพียงบางส่วนส่งออกไปยังประเทศเวียดนาม มาเลเซีย สิงคโปร์ และ ออสเตรเลีย
ซึ่งช่องทางการจำหน่ายหลักของบริษัทแบ่งเป็น 2 ช่องทาง ดังนี้

(1) จำหน่ายโดยตรงต่อลูกค้า สัดส่วนประมาณร้อยละ 62% ของยอดขายรวม
โดยบริษัทมีหน่วยงานขายที่ประกอบด้วยวิศวกร สถาปนิก และพนักงานขายทั่วไป
ซึ่งมีความเข้าใจผลิตภัณฑ์เป็นอย่างดีดำเนินการติดต่อจำหน่ายโดยตรงต่อลูกค้า
ลูกค้าที่ซื้อสินค้ากับบริษัทโดยตรง มีทั้งลูกค้าที่ซื้อสินค้าไปใช้งานในโครงการของตนเอง ได้แก่
ผู้ประกอบการธุรกิจพัฒนาอสังหาริมทรัพย์ ผู้รับเหมาก่อสร้างขนาดใหญ่ กลาง และ เล็ก

(2) จำหน่ายผ่านร้านค้าที่ขายอุปกรณ์เกี่ยวกับการก่อสร้าง สัดส่วนประมาณร้อยละ 38%
ของยอดขายรวม
โดยร้านค้าดังกล่าวประกอบธุรกิจค้าส่งและค้าปลีกอุปกรณ์เกี่ยวกับก่อสร้างอาคารและที่อยู่อาศัยแบบครบวงจร
และได้สั่งซื้อผลิตภัณฑ์เพื่อไปจำหน่ายต่อ
ปัจจุบันบริษัทมีร้านค้าที่ขายผลิตภัณฑ์ของบริษัทในทุกภาคทั่วประเทศ
โดยบริษัทได้มีการกำหนดจำนวนตารางเมตรที่ต้องจำหน่ายขั้นต่ำต่อเดือน
และราคาขั้นต่ำสุดที่จะเสนอขายลูกค้า

ทั้งนี้ สินค้าของบริษัทฯจะครอบคลุมกลุ่มลูกค้าทุกประเภท
ทั้งเจ้าของที่ทำโครงการอสังหาริมทรัพย์ขายหรือให้เช่า,
เจ้าของบ้าน-อาคารสร้างเพื่ออยู่และใช้เอง, ผู้รับเหมาก่อสร้าง, ร้านค้าวัสดุก่อสร้าง ฯลฯ
ช่องทางการจัดจำหน่ายจึงเน้นที่การทำให้ลูกค้าสามารถติดต่อ เข้าถึงได้สะดวก
และรวดเร็วที่สุดเท่าที่จะทำได้ จะเห็นได้จากยอดการขายที่ผ่านจากร้านค้า, เอเย่นต์
หรือตัวแทนจำหน่ายมีเพิ่มขึ้น และมีแนวโน้มของการขยายตัวไปยังต่างจังหวัดเพิ่มมากขึ้น

1.  ภาวะอุตสาหกรรมและการแข่งขัน

เนื่องจากคอนกรีตมวลเบาเป็นผลิตภัณฑ์ที่ใช้ในการก่อผนังอาคารได้ทุกประเภท อาคารพักอาศัย
อาคารสำนักงาน โรงงาน โรงพยาบาล ฯลฯ ทั้งอาคารสูง-อาคารขนาดใหญ่-ขนาดเล็ก
ดังนั้นภาวะอุตสาหกรรมผลิตคอนกรีตมวลเบาก็จะขึ้นอยู่กับการขยายตัวทางเศรษฐกิจ
ธุรกิจการก่อสร้าง โดยเฉพาะธุรกิจอสังหาริมทรัพย์
คือหากธุรกิจในส่วนนี้มีการขยายตัวทำให้ความต้องการใช้วัสดุก่อสร้างเพิ่มขึ้น
ก็จะส่งผลให้มีความต้องการใช้คอนกรีตมวลเบาเพิ่มมากขึ้น

ภาวะอุตสาหกรรมของธุรกิจอสังหาริมทรัพย์

ในปี 2554 สถานการณ์ในธุรกิจอสังหาฯได้เริ่มต้นมาด้วยดี  ไม่ได้มีปัจจัยลบมากระทบมากนัก 
แต่พอจะหมดไตรมาส 3 และเข้าสู่ฤดูการทำยอดขายในไตรมาส 4 
โครงการหลายแห่งก็ได้รับผลกระทบจากปัญหาน้ำท่วม
 ทำให้ธุรกิจอสังหาฯเกิดการชะลอตัวในช่วงดังกล่าวโดยเฉพาะในทำเลที่มีอุปสรรคในการก่อสร้างขณะน้ำท่วม
ทั้งที่มีปัญหาโดยตรงในส่วนงานก่อสร้าง
และปัญหาที่ลูกค้าชะลอการตัดสินใจเนื่องจากกลัวว่าอาจจะเกิดน้ำท่วมขึ้นมาอีก

ผลกระทบดังกล่าวจึงทำให้ประเมินกันว่าในปี 2555 นี้ ตัวเลขสถิติสำคัญในธุรกิจอสังหาฯ
อาจจะลดต่ำลงกว่าปีที่ผ่านมาบ้าง  เช่น ตัวเลขที่อยู่อาศัยสร้างเสร็จจดทะเบียนใหม่,
ยอดโอนกรรมสิทธิ์ที่อยู่อาศัยสร้างใหม่, ยอดการเปิดตัวโครงการใหม่
โดยเฉพาะโครงการแนวราบที่อยู่ในทำเลที่มีความเสี่ยง แต่โครงการในแนวสูง เช่น
คอนโดมิเนียม, อพาร์ตเม้นท์, หอพัก, โรงแรม ฯลฯ
ในทำเลที่มีศักยภาพยังคงมีความต้องการอย่างต่อเนื่องเพิ่มมากขึ้นมาทดแทน
โดยเฉพาะโครงการที่ติดโครงข่ายรถไฟฟ้า
การขยายและตัดถนนสายใหม่ที่ก่อให้เกิดการพัฒนาที่ดินตามขึ้นมา
การเมืองที่เริ่มมีเสถียรภาพจะทำให้โครงการต่างๆสามารถตัดสินใจเริ่มโครงการได้เร็ว
และมีความแน่นอน
ซึ่งสาธารณูปโภคทางคมนาคมเหล่านี้ล้วนส่งผลดีต่อการขยายตัวของภาคอสังหาริมทรัพย์
และเมื่อแผนการจัดการน้ำเพื่อป้องกันอุทกภัยของรัฐบาลแล้วเสร็จก็น่าจะส่งผลถึงความมั่นใจของทั้งผู้ลงทุน
และลูกค้าที่ต้องการซื้อที่อยู่อาศัยในโครงการนั้นๆกลับมาเพิ่มมากขึ้น

ภาวะอุตสาหกรรมของธุรกิจผลิตคอนกรีตมวลเบา

ในปีที่ผ่านมาถือเป็นปีที่ดีของผู้ผลิตคอนกรีตมวลเบาทุกราย
มีความนิยมใช้คอนกรีตมวลเบาแพร่หลายมากขึ้น มียอดขายมากขึ้นมีการปรับราคาขายที่สูงขึ้น
ถ้าไม่นับรวมเหตุการณ์อุทกภัยใหญ่ช่วงปลายปี
ที่มีผลให้การผลิตคอนกรีตมวลเบาต้องหยุดไปเนื่องจากโรงงานถูกน้ำท่วม
บางรายไม่สามารถขนส่งวัตถุดิบเข้าโรงงานเพื่อการผลิต
และสินค้าที่ผลิตแล้วก็ไม่สามารถจัดส่งให้แก่ลูกค้าได้

โครงการที่เลือกใช้คอนกรีตมวลเบาอยู่แล้วน่าจะมีการเร่งงานก่อสร้างที่ล่าช้าไปในปีที่แล้ว
ทำให้ความต้องการในปีนี้เพิ่มมากขึ้น และเร็วขึ้น
ส่วนโครงการที่เดิมใช้ผนังประเภทอื่นอาจต้องมีการปรับเปลี่ยนมาใช้ผนังคอนกรีตมวลเบาเนื่องจากสามารถก่อสร้างได้เร็วกว่าเพื่อชดเชยกับเวลาที่เสียไป
และจากนโยบายของรัฐบาลในการปรับค่าแรงขึ้นต่ำเพิ่มขึ้น
หน่วยงานก่อสร้างเองก็ต้องปรับตัวเพื่อให้ต้นทุนการก่อสร้างไม่เพิ่มมากจนเกินไป
ความต้องการใช้แรงงานอย่างมีประสิทธิภาพ
การก่อสร้างที่รวดเร็วมากขึ้นล้วนเป็นผลดีต่ออุตสาหกรรมคอนกรีตมวลเบา
เพราะสามารถตอบสนองความต้องการดังกล่าวได้

อนึ่งเมื่อมีความต้องการใช้คอนกรีตมวลเบามากขึ้น ทำให้ร้านค้า-เอเย่นต์
ที่ขายวัสดุก่อสร้างมีความสนใจต้องการนำคอนกรีตมวลเบาเข้าไปสต็อกไว้ที่ร้านค้าเพื่อรอขายมากขึ้นตามไปด้วย
ซึ่งจะเป็นการช่วยในการกระจายสินค้าไปยังกลุ่มลูกค้ารายย่อยได้อย่างทั่วถึงทั้งประเทศ
และเป็นการโฆษณาสินค้าให้แก่ผู้ได้พบเห็นได้มากยิ่งขึ้นอีกทางหนึ่งด้วย

ภาพรวมการแข่งขัน

ในธุรกิจการผลิตคอนกรีตเบา ยังไม่มีผู้ผลิตรายใหม่เข้ามาแข่งขันเพิ่มขึ้น
ประกอบกับในปีที่ผ่านมาแต่ละโรงงานก็มีการผลิตที่เรียกได้ว่าเกือบจะเต็มกำลังการผลิต
ดังนั้นจึงไม่มีการแข่งขันด้วยการลดราคาและยังมีการปรับเพิ่มราคาขายเพิ่มมากขึ้นอีกด้วย
เมื่อราคาขายมีความใกล้เคียงกัน
แตกต่างกันไม่มากแล้วลูกค้าก็จะมุ่งความต้องการไปที่การบริการที่ดี การส่งสินค้าที่สะดวกรวดเร็ว
และคุณภาพของสินค้ามากยิ่งขึ้น

ในปีนี้การแข่งขันก็น่าเป็นการแข่งขันที่เปรียบเทียบกันในด้านคุณภาพของสินค้า และบริการ
ซึ่งจะเป็นผลดีต่อบริษัทฯที่เน้นผลิตสินค้าที่มีชั้นคุณภาพสูง
คอนกรีตมวลเบาของบริษัทฯมีความหลากหลายมากกว่าสามารถตอบรับกับความต้องการของลูกค้าได้มากกว่า
มีขนาดให้เลือกได้มากกว่า และมีชั้นคุณภาพ (เกรดของสินค้า) ให้เลือกได้ตามลักษณะการใช้งาน
มีบริการข้อมูลด้านวิศวกรรม
และยังมีฝ่ายงานบริการงานเทคนิคที่จะส่งเข้าไปแนะนำการใช้งานให้แก่หน่วยงาน
ณ.สถานที่ก่อสร้างอีกด้วย

ความต่อเนื่องในการบริการจัดส่งสินค้า เป็นอีกประการหนึ่งที่ลูกค้าต้องนำมาพิจารณา
เนื่องจากหากเกิดเหตุอุทกภัยขึ้นอีกเหมือนเมื่อปีที่แล้ว บางโรงงานต้องหยุดผลิต
ไม่สามารถผลิตสินค้าได้อย่างต่อเนื่อง แต่บริษัทฯ มีทำเลที่ตั้งโรงงานอยู่ที่สูง ไม่มีปัญหาน้ำท่วม
การนำเข้าวัตถุดิบ และการจัดส่งสินค้าก็สามารถทำได้ในหลายเส้นทาง
จึงทำให้ลูกค้ามั่นใจได้ว่าจะสามารถจัดส่งสินค้าให้ได้อย่างต่อเนื่อง
ไม่เป็นอุปสรรคให้เกิดความล่าช้าอันมีผลเสียต่อกำหนดแล้วเสร็จ­ของโครงการ

  4.3 การจัดหาผลิตภัณฑ์

1.  การผลิต

โรงงานเพื่อทำการผลิตผลิตภัณฑ์คอนกรีตมวลเบาแห่งที่ 1 และแห่งที่ 2 ตั้งอยู่ที่ 9/1 หมู่11
ถนนสิงห์บุรีปากดง ตำบลบางระจัน อำเภอค่ายบางระจัน จังหวัดสิงห์บุรี บนเนื้อที่ 58 ไร่
ซึ่งประกอบด้วยพื้นที่สำหรับเก็บกองทราย โรงบดแร่ โรงบดทราย โรงซ่อมบำรุง
และโรงผลิตคอนกรีตมวลเบา โดยมีกำลังการผลิตสูงสุดปีละประมาณ 2.30 ล้านตารางเมตรต่อปี
นอกจากนี้บริษัทยังมีแหล่งวัตถุดิบที่สำคัญได้แก่
แหล่งทรายเป็นของบริษัทเองซึ่งตั้งอยู่บริเวณใกล้เคียงกับที่ตั้งของโรงงาน
แหล่งทรายดังกล่าวมีพื้นที่ประมาณ 187 ไร่ ประกอบด้วยทรายที่มีคุณภาพเป็นจำนวนมากพอ
สามารถรองรับต่อการผลิตของบริษัทได้ในอนาคต

แผนกำลังการผลิตคอนกรีตมวลเบา เกรด 6

ปัจจุบันอยู่ระหว่างการศึกษาข้อมูลต่างๆที่เกี่ยวข้อง ทั้งนี้ การผลิต เกรด 6
จะผลิตตามความต้องการของลูกค้า และโครงการที่มีมาตรฐานของการก่อสร้างที่ระบุข้อกำหนด
ในด้านการกันเสียง ความแข็งแรง ที่สูงกว่าในรุ่นเกรด 4 เช่น โครงก่อสร้าง โรงแรมฮอลิเดย์
อินน์ สุขุมวิท 22 โรงไฟฟ้าบางประกง(พลังงานชีวมวล) จังหวัดฉะเชิงเทรา

ณ วันที่ 31 ธันวาคม 2554 บริษัทมีพนักงานรวมทั้งสิ้น 170 คน แบ่งเป็นพนักงานประจำโรงงาน
135 คน และพนักงานประจำสำนักงาน 35 คน การทำงานของพนักงานประจำโรงงานแบ่งเป็น 3
กะ กะละ 8 ชั่วโมง โดยบริษัทมีการทำงานครบทั้ง 3 กะ

2.  การจัดหาวัตถุดิบ

วัตถุดิบหลักที่ใช้ในการผลิตได้แก่ ทราย ซีเมนต์ ปูนขาว และสารกระจายฟองอากาศ
โดยวัตถุดิบที่สำคัญส่วนใหญ่ซึ่งได้แก่ ทราย ซีเมนต์ และปูนขาว สามารถจัดหาได้ในประเทศ
ส่วนของสารกระจายฟองอากาศ บริษัทนำเข้าจากประเทศออสเตรเลีย

-   ทราย

  บริษัทมีแหล่งทรายอยู่บริเวณห่างจากโรงงานเพียง 4 กิโลเมตร
  ซึ่งมีปริมาณมากเพียงพอที่จะสามารถใช้ในการผลิตคอนกรีตมวลเบาของบริษัทได้ในอนาคต

-   ปูนซีเมนต์

  ปัจจุบัน บริษัทซื้อปูนซีเมนต์จากตัวแทนจำหน่ายของ บริษัท ปูนซีเมนต์ไทย จำกัด (มหาชน)
  นอกจากนี้
  บริษัทสามารถซื้อปูนซิเมนต์จากตัวแทนจำหน่ายของผู้ประกอบการผลิตปูนซิเมนต์หลายรายได้แก่
  ตัวแทนจำหน่ายของบริษัท ปูนซีเมนต์นครหลวง จำกัด (มหาชน) และ บริษัท ปูนซิเมนต์เอเชีย
  จำกัด (มหาชน) ทั้งนี้ ตั้งแต่บริษัทเริ่มผลิตเชิงพาณิชย์
  บริษัทยังไม่เคยประสบปัญหาในการขาดแคลนปูนซีเมนต์

-   ปูนขาว

  ปัจจุบันปริมาณผลิตปูนขาวยังมีสัดส่วนสูงกว่าปริมาณการใช้ปูนขาว ทั้งนี้
  บริษัทซื้อปูนขาวจากผู้ประกอบการผลิตปูนขาว 3 ราย
  โดยผู้ขายปูนขาวจะส่งหนังสือเสนอราคาที่จะซื้อขายในระยะเวลา 1 ปี ให้แก่บริษัท ได้แก่

+------------------------------------+----------+----------+----------+
| บริษัทผู้ผลิตปูนขาว                      | สัด       |          |          |
|                                    | ส่วนการซื้อ |          |          |
|                                    | (%)      |          |          |
+------------------------------------+----------+----------+----------+
|                                    | 2554     | 2553     | 2552     |
+------------------------------------+----------+----------+----------+
|   บจก. ยิปซั่ม ไฟเบอร์บอร์ด             | 99.79    | 4.37     | 28.08    |
+------------------------------------+----------+----------+----------+
|   บจก. ไลม์มาสเตอร์                  | -        | 79.89    | 20.07    |
+------------------------------------+----------+----------+----------+
|   บจก. สระบุรีปูนขาว                  | 0.21     | 2.97     | 51.86    |
+------------------------------------+----------+----------+----------+

1.  ขั้นตอนการผลิต

การผลิตคอนกรีตมวลเบา จะเริ่มต้นจากการบดทรายด้วยเครื่องบดให้ได้ความละเอียดประมาณ 90
ไมครอน แล้วนำทรายที่ได้ใส่ในถังกวนเพื่อป้องกันการตกตะกอน ในที่นี้จะเรียกว่า Sand Slurry
ถ้าอุณหภูมิสูงเกินไป จะนำมาผ่านเครื่องหล่อเย็นเพื่อปรับให้อุณหภูมิต่ำลง

วัตถุดิบชนิดอื่นจะถูกเก็บใน SILOS เช่น ซีเมนต์ปอร์ตแลนด์ประเภท 1 ปูนขาว
สารกระจายฟองอากาศ และเศษบล๊อก หลังผ่านการบดละเอียดแล้ว
อลูมิเนียมซึ่งเป็นตัวก่อให้เกิดฟองอากาศ จะถูกนำมาผสมน้ำในอัตราส่วนที่กำหนด
และใช้ในถังกวนเพื่อป้องกันการตกตะกอนเช่นเดียวกับ Sand Slurry

วัตถุดิบทั้งหมดจะถูกนำมาชั่งในสัดส่วนที่กำหนดก่อนจะเทลงในเครื่องผสม
และเมื่อผสมกันเข้าที่แล้วก็จะเทส่วนผสมทั้งหมดลงในแม่พิมพ์ซึ่งวัตถุดิบในแม่พิมพ์นี้ จะเรียกว่า เค้ก
โดยแม่พิมพ์จะถูกนำไปในห้องบ่มที่มิดชิดเพื่อบ่มเค้กให้รักษาอุณหภูมิไว้ เค้กจะค่อยๆ
พองตัวขึ้นจนเต็มแม่พิมพ์ เนื่องจากปฏิกิริยาเคมีก่อให้เกิดความร้อนและก๊าซไฮโดรเจน
ความร้อนยังเร่งให้ซีเมนต์แข็งตัวเร็วขึ้น โดยใช้เวลาในการบ่มประมาณ 2-3 ชั่วโมง

จากนั้นแม่พิมพ์จะถูกนำมาเปิดออกเพื่อนำเค้กไปตัดตามขนาดที่ต้องการ
แล้วจึงลำเลียงเข้าไปไว้ในตู้อบไอน้ำที่ความดัน 11.5 เท่าของบรรยากาศ อุณหภูมิ 180
องศาเซลเซียส เป็นเวลาประมาณ 13-16 ชั่วโมง

เค้กที่ผ่านกระบวนการดังที่กล่าวข้างต้นจนเป็นบล๊อกแล้ว
จะถูกลำเลียงออกจากตู้อบไอน้ำเพื่อนำมาแยก
เนื่องจากในขั้นตอนหลังจากการตัดแล้วยังมีหน้าสัมผัสของรอยตัดบางส่วนมีเนื้อประสานกัน
ทำให้ต้องทำการแยกก่อนแล้วจึงนำไปเลียงในพาเลท

[]

ขั้นตอนการผลิตที่กล่าวมาทั้งหมดจะถูกควบคุมด้วยคอมพิวเตอร์ทั้งหมด และเป็นระบบอัตโนมัติ 100%
ทำให้คอนกรีตมวลเบาของบมจ. ซุปเปอร์บล๊อก มีคุณภาพคงที่และได้มาตรฐานเดียวกันตลอด
อย่างไรก็ตามการตรวจสอบคุณภาพจะถูกดำเนินการอย่างสม่ำเสมอเพื่อป้องกันการผลิตพลาดและความเสียหายที่จะเกิดขึ้น

2.  ผลกระทบต่อสิ่งแวดล้อม

บริษัทใช้เทคโนโลยีในการผลิตที่ทันสมัย รวมทั้งใช้เครื่องจักรที่มีคุณภาพในการผลิต
จึงไม่ก่อให้เกิดผลกระทบต่อสิ่งแวดล้อม
ทั้งนี้บริษัทมีระบบควบคุมกระบวนการผลิตผลิตภัณฑ์คอนกรีตมวลเบาที่มีประสิทธิภาพ
และสอบทานอย่างต่อเนื่อง
เพื่อป้องกันไม่ให้เกิดผลกระทบต่อสิ่งแวดล้อมตามเงื่อนไขของมาตรฐานสากล ISO 9001:2000
บริษัทได้รับใบรับรองการผ่านเกณฑ์การประเมินสถานที่ทำงาน “สะอาด ปลอดภัย ไร้มลพิษ”
จากกรมอนามัยในปี 2544 ทั้งนี้โรงงานของบริษัทอยู่ภายใต้การควบคุมของกระทรวงอุตสาหกรรม
โดยบริษัทไม่เคยได้รับการร้องเรียนเรื่องดังกล่าว

4.3.5 งานที่ยังไม่ได้ส่งมอบ

ไม่มี เนื่องจากบริษัทมีการรับรู้รายได้เมื่อมีการส่งมอบสินค้า